Diari Oficial de la Generalitat Valenciana


Sumari del DOGV 4891, del 25-11-2004 (2004/11997)

RESOLUCIÓ de 13 d'octubre de 2004, de les direccions generals de Personal Docent i d'Ensenyament, per la qual es dicten instruccions per a l'adscripció a llocs o funcions dels funcionaris dels cossos de professors i mestres de taller d'arts plàstiques i disseny de les antigues especialitats, i la correspondència de la qual amb les noves especialitats no ve establida en el Reial Decret 1.284/2002, de 5 de desembre.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4891

Data del DOGV
:   25-11-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/11766


Data del document
:   13-11-2004

Organisme emissor
:   Conselleria de Cultura, Educació i Esport

Tipus de document
:   Resolució

Anàlisi jurídica

 Descriptors 

:   * ensenyament professional
    * personal docent
    * ensenyament secundari
    * legislació escolar
    * educació artística
    * qualificació del personal

RESOLUCIÓ de 13 d'octubre de 2004, de les direccions generals de Personal Docent i d'Ensenyament, per la qual es dicten instruccions per a l'adscripció a llocs o funcions dels funcionaris dels cossos de professors i mestres de taller d'arts plàstiques i disseny de les antigues especialitats, i la correspondència de la qual amb les noves especialitats no ve establida en el Reial Decret 1.284/2002, de 5 de desembre. [2004/X11949]
  
De conformitat amb el Reial Decret 1.284/2002, de 5 de desembre, que en la seua disposició transitòria segona; antigues especialitats no adscrites a les noves, establix que per als professors i mestres de taller de les antigues especialitats per a les quals no s'han establit cap correspondència amb les especialitats de nova creació, estos podran continuar exercint les mateixes funcions que tenien assignades abans de la publicació d'este Reial Decret.
  
En desplegament del que preveu l'Orde de 9 de juny de 2004, de la Conselleria de Cultura, Educació i Esport, que establix el procediment per al reconeixement de l'habilitació transitòria prevista en l'Orde d'1 de juliol de 2002, en els cossos de Professors i Mestres de Taller d'Arts Plàstiques i Disseny de les antigues especialitats, i en la seua base sèptima autoritza la Direcció General d'Ensenyament perquè dicte les Instruccions presents.
  
A fi de donar continuïtat als llocs de treball i funcions als Professors i Mestres de Taller d'Arts Plàstiques i Disseny afectats, esta Direcció General d'Ensenyament resol:
  
Primer
  
Els funcionaris de carrera amb destí definitiu dels cossos de Professors i Mestres de Taller d'Arts Plàstiques i Disseny, que no hagen sigut adscrits a cap especialitat per no tindre correspondència amb les noves especialitats i no s'hagen habilitat transitòriament en virtut de l'Orde de 9 de juny de 2004, romandran, en els seus llocs de treball exercint les mateixes funcions que tenien assignades en el moment de l'aprovació del Reial Decret 1.284/2002 de 5 de desembre.
  
Esta situació, es prorrogarà fins a l'extinció de les dites places de funcionaris.
  
Segon
  
Podran sol·licitar l'habilitació d'una nova especialitat, per mitjà del procediment previst en l'Orde de 9 de juny del 2004 (DOGV de 24 de juny de 2004).
  
Tercer
  
Contra la present resolució, els interessats podran interposar els següents recursos, sense perjuí de qualsevol altre que estimen procedent, en els terminis i davant dels òrgans que a continuació s'indiquen:
  
Potestativament, el recurs de reposició davant del director general d'Ensenyament, en el termini d'un mes a comptar des de l'endemà de la seua publicació, de conformitat amb el que preveuen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
O bé, directament el recurs contenciós administratiu, en el termini de dos mesos a comptar des de l'endemà de la publicació d'esta resolució, davant el Jutjat Contenciós Administratiu de València, d'acord amb el que preveuen els articles 8.2, 14.2, 25.1 i 46.1 de la Llei Reguladora de la Jurisdicció Contenciosa Administrativa (Llei 29/1998, de 13 de juliol, reguladora de la Jurisdicció Contenciosa Administrativa).